અમદાવાદ: અમદાવાદ મ્યુનિસિપલ કોર્પોરેશન દ્વારા હાલમાં શહેરમાં પાંચ બ્રિજ પ્રોજેક્ટ ચાલી રહ્યા છે, જેમાં રાણીપ જીએસટી ફાટક ખાતે રોડ ઓવરબ્રિજ નિર્માણાધીન છે તો અંજલિ ફલાય ઓવરબ્રિજ સહિત ચાર ફલાય ઓવરબ્રિજ પ્રગતિ હેઠળ છે, જે પૈકી અંજ‌િલ ફલાય ઓવરબ્રિજને બનાવવાની કામગીરી એકાદ વર્ષ પહેલાં આરંભાઈ હતી. અત્યારે પણ આ ફલાય ઓવરબ્રિજનો ધમધમાટ છે, પરંતુ આસપાસના રહેવાસીઓની નિંદર રાતે પણ વિંઝાતા હથોડાના કારણે વેરણછેરણ થતી હતી, જેની શાસકો સમક્ષ ઉગ્ર રજૂઆત થતાં હવે રાતના બારથી સવારના છ વાગ્યા સુધી બ્રિજની કામગીરી બંધ રહેશે.